Әділқазылар шешімімен үшінші орынды филология факультетінің студенті Әбен Айдана мен механика-математика факультетінің студенті Әлібек Қайратұлы, ал екінші орынды химия және химиялық технология факультетінің студенті Даяна Амирина мен журналистика факультетінің студенті Есентемір Қуанышбек иеленді. Ал халықаралық қатынастар факультетінің студенті Ақсәуле Қалиахмет пен физика-техникалық факультетінің студенті Шалқар Құдайберген жүлделі бірінші орын иегерлері атанды. Сондай-ақ, Шалқар «Dostyk Travel» компаниясы ұсынған Дубайға тегін жолдаманы жеңіп алды. Жиналған жұртшылық ең басты жүлдегерлерді тағатсыздана күткен еді. Сонымен «Ана тілі аруы» атағына журналистика факультетінің студенті Алтынай Алмабаева ие болса, филология және әлем тілдері факультетінің студенті Қадір Аманбай «Жігіт сұлтаны» атанды. Байқаудың жеңімпаздарына «Қазақ газеттері» серіктестігінің арнайы жүлдесі- қазақтың қара домбырасы сыйға тартылды.